A4-0430/98

Ψήφισμα σχετικά με την αίτηση προσχώρησης της Λετονίας στην Ευρωπαϊκή Ένωση ενόψει του Ευρωπαϊκού Συμβουλίου της Βιέννης στις 11 και 12 Δεκεμβρίου 1998

Το Ευρωπαϊκό Κοινοβούλιο,

- έχοντας υπόψη την αίτηση προσχώρησης της Λεττονίας στην Ευρωπαϊκή Ένωση που κατατέθηκε στις 13 Οκτωβρίου 1995,

- έχοντας υπόψη τη γνώμη της Επιτροπής της 15ης Ιουλίου 1997 επί της αιτήσεως αυτής (COM(97)2005 - C4-0377/97),

- έχοντας υπόψη το ψήφισμά του της 4ης Δεκεμβρίου 1997 επί της ανακοίνωσης της Επιτροπής «Ατζέντα 2000 - Για μια ισχυρότερη και ευρύτερη Ένωση» (COM(97)2000 - C4-0371/97) ((EE C 388 της 22.12.1997, σελ. 17)), τη γνωμοδότησή του της 11ης Μαρτίου 1998 για την πρόταση κανονισμού (ΕΚ, ΕΚΑΕ) του Συμβουλίου, σχετικά με βοήθεια στις υποψήφιες χώρες της Κεντρικής και Ανατολικής Ευρώπης στο πλαίσιο της προενταξιακής στρατηγικής (COM(97)0634 - C4-0010/98 - 97/0351 (CNS)) ((ΕΕ C 104 της 6.4.1998, σελ. 112)) και το ψήφισμά του της 11ης Μαρτίου 1998 για τις προτάσεις για αποφάσεις του Συμβουλίου επί των αρχών, προτεραιοτήτων, ενδιάμεσων στόχων και όρων που περιέχονται στις εταιρικές σχέσεις (COM(98)0053 - C4-0130/98) ((ΕΕ C 104 της 6.4.1998, σελ. 113 )),

- έχοντας υπόψη τα συμπεράσματα του Ευρωπαϊκού Συμβουλίου στο Λουξεμβούργο στις 12 και 13 Δεκεμβρίου 1997 και στο Κάρντιφ στις 15 και 16 Ιουνίου 1998,

- έχοντας υπόψη τις προσωρινές εκθέσεις της Επιτροπής που υποβλήθηκαν στις 4 Νοεμβρίου 1998,

- έχοντας υπόψη την έκθεση της Επιτροπής Εξωτερικών Υποθέσεων, Ασφάλειας και Αμυντικής Πολιτικής (A4-0430/98),

Α. λαμβάνοντας υπόψη ότι στο προαναφερθέν ψήφισμά του της 4ης Δεκεμβρίου 1997 καλούσε το Ευρωπαϊκό Συμβούλιο να κινήσει τη διαδικασία διεύρυνσης με όλες τις υποψήφιες χώρες που πληρούν τα κριτήρια της σταθερής δημοκρατικής τάξης και του σεβασμού των ανθρωπίνων δικαιωμάτων,

Β. υπενθυμίζοντας ότι έχει ήδη εκφραστεί θετικά ως προς την πρόοδο που πραγματοποίησε η Λετονία όσον αφορά την οικοδόμηση εθνικών θεσμών που διασφαλίζουν το κράτος δικαίου,

Γ. λαμβάνοντας υπόψη τις επιτυχημένες προσπάθειες της χώρας όσον αφορά τη μετάβαση στην οικονομία της αγοράς, τις ιδιωτικοποιήσεις, τη συγκράτηση του πληθωρισμού και την επίτευξη ισοσκελισμένου προϋπολογισμού,

Δ. τονίζοντας ωστόσο την ανάγκη υλοποίησης περαιτέρω μεταρρυθμίσεων κυρίως στους τομείς της διοίκησης και της δικαιοσύνης,

Ε. εκτιμώντας ότι η προσχώρηση της Λετονίας στην Ευρωπαϊκή Ένωση μπορεί να διευκολυνθεί από την ενίσχυση της συνοχής στους κόλπους της λετονικής κοινωνίας, η οποία θα επιτευχθεί μέσω της πλήρους ένταξης των «μη εχόντων την ιθαγένεια», και ιδίως εκείνων που ανήκουν σε διαφορετικές εθνότητες,

1. τονίζει ότι είναι αναγκαίο η δυναμική της διαδικασίας προσχώρησης να περιλάβει όλες οι χώρες με τις οποίες η Ευρωπαϊκή Ένωση συνδέεται με ευρωπαϊκή συμφωνία και επαναλαμβάνει την ακράδαντη πεποίθησή του ότι δεν πρέπει να υπάρχουν κλειστές ομάδες χωρών υποψηφίων για προσχώρηση και υπογραμμίζει ότι η δυνατότητα για ομαλή μετάβαση στο στάδιο των εντατικών διαπραγματεύσεων πρέπει να παραμένει ανοικτή ανά πάσα στιγμή[semigr ]

2. πιστεύει ότι η σταδιακή ενσωμάτωση των υποψηφίων χωρών στην Ευρωπαϊκή Ένωση θα έχει ουσιαστική συμβολή στην ασφάλεια της Ευρώπης[semigr ]

3. διαπιστώνει ότι σήμερα το μεγαλύτερο μέρος των πολιτικών δυνάμεων και των οικονομικών και κοινωνικών παραγόντων της χώρας συμμερίζονται την επιθυμία της Λετονίας να προσχωρήσει στην Ευρωπαϊκή Ένωση

4. εκφράζει την ικανοποίησή του για το αποτέλεσμα του δημοψηφίσματος της 3ης Οκτωβρίου, με το οποίο ο λετονικός λαός τάσσεται υπέρ των αλλαγών στον νόμο σχετικά με την εθνικότητα, επιθυμώντας την κατάργηση του συστήματος των δυνατοτήτων παράκαμψης του νόμου και την αυτόματη χορήγηση της υπηκοότητας στα παιδιά των «μη εχόντων την ιθαγένεια» που γεννήθηκαν επί λετονικού εδάφους μετά τη διακήρυξη της ανεξαρτησίας[semigr ]

5. θεωρεί το βήμα αυτό αποφασιστικής σημασίας για τη σταθερότητα στην περιοχή, καθόσον συμβάλει στην κατάργηση των παραγόντων έντασης με τη Ρωσία και αίρει ένα από τα εμπόδια που παρακωλύουν την προσχώρηση της χώρας στην Ευρωπαϊκή Ένωση[semigr ]

6. εκφράζει την ευχή η συνθήκη περί καθορισμού των συνόρων, η οποία έχει ζητηθεί και εγκριθεί επανειλημμένα από τη Λετονία, να επικυρωθεί και από την Ρωσία, ούτως ώστε να εξαλειφθεί κάθε πιθανό θέμα διαμάχης που ίσως προκαλέσει επικίνδυνες εντάσεις στην περιοχή της Βαλτικής[semigr ]

7. εκφράζει την ικανοποίησή του για τα αποτελέσματα που πέτυχε η Λετονία σε ό,τι αφορά τους κύριους μακροοικονομικούς δείκτες, την πρόοδο της διαδικασίας ιδιωτικοποιήσεων και τη σταθερότητα του νομίσματος[semigr ]

8. υπογραμμίζει ωστόσο την ανάγκη εμβάθυνσης και επιτάχυνσης της διαδικασίας μεταρρύθμισης του διοικητικού μηχανισμού και του νομικού συστήματος, προεκειμένου να καταστεί δυνατή όχι μόνο η υιοθέτηση του κοινοτικού κεκτημένου αλλά και η αποτελεσματική εφαρμογή του, και κατά συνέπεια να ολοκληρωθεί ταχύτερα η διαδικασία διαλογής (screening) που βρίσκεται σε εξέλιξη[semigr ]

9. θεωρεί, σχετικά με αυτό, σκόπιμη την άμεση θέση σε εφαρμογή των προγραμμάτων προενταξιακής ενίσχυσης που έχει εκπονήσει η Ένωση, ούτως ώστε να εγκριθούν ευκολότερα τα μέτρα που προβλέπονται στο πλαίσιο της εταιρικής σχέσης προσχώρησης, και ιδιαίτερα τα προγράμματα που αφορούν την κατάρτιση των δικαστών, των δικηγόρων, των δημοσίων υπαλλήλων και των καθηγητών της λετονικής γλώσσας με στόχο την προστασία του πολιτισμού της περιοχής[semigr ]

10. θεωρεί ότι τόσο οι οικονομικές τάσεις όσο και η πολιτική και θεσμική ανάπτυξη επιβεβαιώνουν ακόμη περισσότερο τη θετική εκτίμηση που διατυπώθηκε όσον αφορά την αίτηση προσχώρησης της Λετονίας, και, κατά συνέπεια, καλεί αποφασιστικά το Συμβούλιο και την Επιτροπή να ξεκινήσουν τις διαπραγματεύσεις προσχώρησης χωρίς άλλη αναβολή[semigr ]

11. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το

Συμβούλιο, το Ευρωπαϊκό Συμβούλιο, τις κυβερνήσεις και τα κοινοβούλια των κρατών μελών, καθώς και στην κυβέρνηση και το κοινοβούλιο της Λετονίας.